
Toți cărturarii noștri, mai ales cei în atingere apropiată 

acestei reviste articole şi știri cari sânt în legătură cu trebile fă- 

Pentru articolele bune dăm și o cuvenită răs- 
plată bănească. 

Se spune tot mereu, se spune cu orice prilej că 
dela destoinicia așa numiților /uminători ai poporului, 
atârnă înaintarea acestuia pe toate cărările vieţii. Și e 
mult adevăr în aceste cuvinte. Fiecare din noi am avut 
și avem prilejul de a ne încredință despre adevărul ce 
ele cuprind. 

Unde preotul este luminat și tinde a se lumină ne- 
întrerupt, unde el este lipsit de patimi rele și se dove- 
deşte drept binefăcător al poporului prin predici continue, 
prin ridicarea bisericii şi școalei și prin înființarea de 
așezăminte folositoare, unde el cu cuvântul și fapta do- 
vedește râvnă apostolică și este cu adevărat păstorul 
cel bun care «îşi pune sufletul pentru oi», — acolo e darul 
lui D-zeu. Starea morală a locuitorilor comunii se ri- 
dică văzând cu ochii, luminarea minţii sporește ca prin 
minune, bunăstarea bisericii, a şcoalei, a comunei și po- 
porului se ridică, adesea într'o vieață de om, la treaptă 
înaltă, umplând sufletul de nădejdea binelui “şi de în- 
credere deplină întrun viitor mai fericit. 

Unde și învățătorul este pătruns de acelaș fior sfânt 
al datorinţelor sale de luminător al poporului, — acolo 
sporul spre bine se face îndoit mai uşor şi mai desă- 
vârșit. i 

Şi unde se mai găsesc și a/fi factori cu minte 
și tragere de inimă pentru obște, — acolo nime şi ni- 
mica, nu se mai poate împotrivi înaintării mult dorite 
a tuturor. 

Conducătorii satelor noastre şi mai ales preoții şi 
ی‎ ar trebui să trăiască, mai ales, pentru sa 

Ei sunt chemaţi să împlinească un apostolat în tot în- 
țelesul cuvântului. Şi tocmai acestei cerințe mulți, foarte 
mulți nu fac destul, zădărnicindu-se în felul acesta orice 
înrâurire binefăcătoare a lor asupra poporului. 

De aceea preoţii și învățătorii noştri au sfânta da- 
torință să-şi înmulțească neîntrerupt cunoștințele și mai 
ales au trebuință să se ştie stăpâni, infrumsețindu- şi su- 
fletul cu virtuțile creştinești, din cari răsar şi rodesc 
toate faptele bune. 

Cuvintele: Inainte de toate căutați împărăția lui 
D-zeu şi dreptatea lui și toate-celelalte se vor adauge 
vouă, — cuprind un mare adevăr. 

Lucraţi deci în cea mai deplină conștiință și cuno- 
Ștință pentru desăvârșirea binelui poporului ce păstoriţi, 
și veți vedeă că nu va întârziă darul lui Dumnezeu. 


Luminarea poporului și bunăstarea lui morală şi 
materială, săvârșite cu sprijinul preotului și învățătorului, 
vor înălță vaza binefăcătorilor lui și încetul cu încetul 
vor pregăti pe sama lor și bunuri și îndestulire mate- 
rială. Un popor înălțat sufletește și materialicește va 
îmbunătăți de sigur și el soartea celor ce au jertfit 
pentru el. 

Lucraţi mai mult și mai bine pentru popor! 


COMUNA „VIITORUL. 


XXIV. Oamenii rentorşi din America. 


Ca şi tinărul Stefan Tempea, despre care spusesem că sa ` 
rentors din America după șeasă ani de muncă istovitoare, şi 
ceilalţi oameni din «Viitorul», duşi acolo, Sau rentors unii mai 
îngrabă, alții mai târziu, aproape toţi însă cu câte o sumă de 
bani mai mare sau mică. Adevărat că unii au rămas schilodiţi 
din pricina nenorocirilor întâmplate şi alții au pierit pe acolo; 
partea cea mai mare a celor rentorşi însă s'a folosit. Inainte de 
toate ei și-au plătit datoriile şi au avut putinţa de a se recu- 
lege și a porni viaţă nouă. 

Unii îşi reparează casa şi toate cele dinprejur, alţii zidesc 
case și edificii economice mai corespunzătoare, toţi își împrej- 

muesc curtea şi grădina, toți îşi cumpără vite de jug și-și re- 
parează carul și uneltele economice, cumpără mașini « econo- 
mice, mai puțini cumpără şi pământuri. 

Vieafa cea grea din America le-a deschis tuturor ochii şi 
i-a învăţat să prețuiască mai bine foloasele învățăturii, ale muncii 
şi păstrării. 

Toţi cei rentorşi de acolo știu să pi uiască acum sfatu- 
rile bune ale căpeteniilor bisericii şi cûr: unei; şi nici unul nu 
se trage îndărăt dela lucrările de p:>menire ce sau pornit pe 
toate cărările vieții în «Viitorul». 

Dintre cei sosiți din America sau găsit mai mulți cari și-au 
dat copiii la meserii și negot, Unii i-au pregătit în cursuri şi 
școale economice ca să fie plugari mai pricepuţi, să-și ştie lucră 
mai bine locurile din câmp, viile și grădinile și să știe da o 
mai cu minte îngrijire vitelor. 

Ei au fost între cei dintâi cari au întrat ca membrii folo- 
sitori în deosebitele însoţiri înființate în comună. Ei au întemeiat 
înşişi o tovărășie pentru înființarea unei fabrici de cărămizi și 
figld, care le-a adus bun câștig și a fost de mare folos locui- 
torilor, îmbiindu-le material corespunzător pentru zidirea caselor 
şi edificiilor economice. 

Oamenii găsesc acasă îndeletniciri folositoare. Bucatele şi 
vitele se plătesc acum mai bine decât odinioară. Tot felul de 
muncă cinstită este de asemenea mai bine răsplătită. Prin o vi- 
eață mai cumpătată şi prin cultivarea cu mai multă pricepere 
a tuturor ramilor economici bunăstarea creşte și pofta de emigrare 
la America încetează. 


ACHIM FILARU. 


— Despre bătaia تن‎ daia la Măilat. 
y 


Monologul II. 
(Sfârşit). 


_Uu țăran: Lungă ţi-o fost cătănia nene Achime, da şi 
cinste mare te-o fost ajuns! 

Achim: Slujiai țara 'nrăgulat, măi Bucurencio, nu ca zăblăii 
heștia pe şase săptămâni! Despre cătănia lor a-i putea zice: „ai 
fost şi tu la baie și, să ierţi, nici pe unde nu te arde soarele 
nu te-ai spălat!* (Cei trei ţărani râd). 

Asta fusese 'n rându رتفا‎ cum ar veni cuvântu, da ne-am 
bătut, în scurtă vreme, de trei ori una după alta. Ba la urmă 
veni-se chiar Impăratu 'n Viroana, de luase-apăi Dumnealui 
comăndarea. Când 'mi-adue aminte de toate, parcă nici n'aş fi 
fost io, fără le-aș fi auzit numa dela altu. In doispre'ce ai am 
avut răgaz şi de bune şi de rele, da o trecut în pace toate, 
slavă hălui care poartă sorţile omului. (Dă câteva colburi puternice, 
schimbă glasu). 

Intr'un rând venisem jo acasă. Eram la stână. Că mă cam 
țâneam io de lefteria asta. Num'odată iacă, ne vine porâncă, că 
ne coată să ruculuim iară pintu Italia. Cui aveai de-a te ponoslui? 
Nu eră altă putere, făr' numa la drum. Mă fac io gata, iau o 
traistă de urdă ş'aşă cum eram cu cămaşa ai băciască o iau 
intro dimineaţă spre Orlat. Dac'am ajuns in Orlat, să ielentuiă 
ficiorii la maioru. lo încă nu căpătasem „tulagu“ pintu metălii. 
Zic cătă Niculaie-al Saftii! „fă-mi loc, tară, să mă ielentuiese 
pintu ţulag. Şi numa cât ai bate 'n pălmi am avut şaizeci de 
zloți buni în mână, că mi-ii dase toţi odată. Acuma cine eră ca 
mine? Bani aveam până-i lumea, sănătos ca peștele eram, drăcos ` 
în tot feliu de chip încă... ba făcut-am și năzdrăvane destule. 
(Zimbeşte.) I-mi aduc aminte, ca azi. Eram în loagăr la Zam, aci 
lângă Murăş. Bani, cum zic, aveam destui, zic câtă Niculaie și 
cătă David Grancea, — cam tustrei umblam noi — mă, hai şi 
ne-om duce-o {ûr la crijmă. 

Dacă ne-am dus, am beut noi, ce-om fi beut şam dat a ieși, 
lo n'am ţânut sama, da izmenitu de Grancea luase-un bolovan 
de sare, care zăcea 'n tinda crâjmii și venià cu ۰ 
Răi noa şi buieci de belșug şi sănătate. Ieşim noi pe-o hudiţă, 
apucăm pe mâna stângă şi dăm de-o curte frumoasă, ingrădită 
tot cu zăbrele. Brà curtea popii. Intrăm noi in casă şi io, mai 
îndrăzneţ, dau a grăi: 

— Buna zâua, taică părinte! 

— Multam Dumitale fiiule! — răspunde popa. 

— Ne rugăm de iertare părinte — zic — să cuprindeţi sarea 
asta şi să ne faceţi pintu ea o mămăligă! 

Da popa: — N'am făină, dragii mei, că-i rău de moară 
şuite am şi culegători la păpuşoi — udecă la cucuruz, فقو‎ 
zice pe-acolo — şi nu prea vrea popa să ne cuprinză cu vorba. 
Până grăiam io aci cu popa, heştia ieşise. Dac'am văst treaba, 
ii pup io mâna popii și dau şi io după iei. În tindă, hotomanu 
de Niculaie să năcăjeă să ia sacu ’n spate. Afurisiţii o fost văst 
făina, de când ne-am băgat. Dacă ieşim dela popa cu sacu de 
făină şi cu sarea, dăm pe glume.... zic: 

— Unde duci făina, Niculaie? Da el: 

— La Chira, la moară! — că eră la noi un drac de mo- 
răriţă de-o chiemă Chira. 

Acum aveam şi făină şi sare. Zice câtă ei: „ştiţi ce? Hai 
ne ducem la omu ãl mai sărac de-aci să ne fac'o mămăligă!“ 

Vorba scurtă şi isprava tot atâta. Erà ’n capu satului un biet 
de om, num'un căţăl negru avea 'n tot cuprinsu. Tunăm noi în 
casă. Eram tustrei ca trei zmei. Da săracu omu meu intrase 'n 
apele spaimii. Da dacă i-am spus noi, ce şi cum, o început el 
a-şi veni "'ncet încetinel în ori şi cât ai bate 'n pălmi mămăliga 
cra pe drum să se facă. Până haia-ceea lam trimes noi la crijmă 
dup'o fele de rachiu şi după ouă. Făcuse Rumânu o mămăligă 
cât o râpă, caveă de unde şi ne-am pus g'am svântat-o alăturea 
de-o păpară din noaspre'ce ouă. 

Ca plată i-am lăsat şi sarea şi şi sacu cu fâină. Să fi auzit 
blagosloveli: — Doamne dă-le bine, Doamne potriveşte-le urmele! 

Niculaie eră mai fricos, ice: „mă, ne blastămă popa!“ Da 
io n'aveam pie de bai, că dădusem bucatele 'n mâna săracului 
şi ştiam că nu prinde blăstămu. 

(Cu melancolie), Hei, hei! Altă lume, alţi oameni, măi băieți! 
In douăzeci de ai cât am cărăuşit, pân'a nu ieși şi pela noi caru 
ăi de foc — c'aduceam sare dela Ocnã — intr'atâta ştiue de vreme 
n'am păţit atâtea câte 'mi ies înainte acuma, intro lună de zile. 
Azi, wai călcat bine peste pragu ușii și pătărama-i gata. Ceartă, 
sfadă, bătaie şi — legi. (Oftează) O fi ea lumea mai învățată, că 
vorba, de-ar fi să hălăduiască câne-câneşte şi tot trebuie să ina- 
inteze oarecât. Da una, ştiu, că noi, ei cari cetiam cu bucoavne, 
eram mai buni la inimă. 

Un țăran: Nu-ţi mai place lumea, aşă-i? 

Achim: (eăstit.) Mie? Nu grăi prostii, Benciuc! Ba atâta 'mi 
mai place mie 'n lumea asta... Doamne drăguţule! Că mai bine 
ca pe pământ, nu poate fi nicăiri. Cum ar şi fi, măi omule? 
Dimineaţa când să creapă de ziuă te scoli și vezi soarele ãl 
sfânt, apoi lucri pãn’ te saturi, mai tragi câte-o pipă de tăbac, 
sara stai două trei ceasuri de vorbă cu oamenii,... ba aşă mi de 
dragă lumea asta de n'aș muri până la fârșşitu veacului! Zău vă 
spui drept, mă băieţi, că de-aş puted să fac cu bunu Dumnezeu 
num'un pic de contract, pe cum să-mi lungească zilele, batăr 
cu treizeci de ai... da nu mi-aş da hăl {ar de trai pe toată vieaţa 
de dincolo! 

Țăranii: (râd)... 

Achim: Că mai zăc-ei unii dintre învăţaţi, că n'ar fi Dum- 
nezeu; da io, ca un prost ce sunt, l-aş trimete pe 'nvăţatu ăla 
să păzească porcii, că mai mult nu-i vernie! 

Țăranii: (râd mai cu gust.) ۲ 

Achim: Cum ar puted să mă judece-o râmă, pe mine? Și 
cum ar putea un neisprăvit de neamţ să ştie cu bună samă, 
ce-i deasupra noastră? Că asta una-i sfântă şi hotărită, că o 
putere mare este! Da cu toate cå crez şi mărturisesc c'o mai fi 
o vieaţă oare-unde,... n'aș da, cum zic, traiu frumos de-aci pe-o 
făgăduială cât de bună, de dincolo. (Saude un ceas, bătând. Se tre- 
zeşte de-odată). Pace bună, că-i la zece! lacă-mi trece drăguliţa de 
zâuă cu alandala, .. hai s'avem noroc şi sănătate băieţi, că ne-om 
duce-acasă ! (Cortina cade.) A. P. 0۰ 

SCRISORI 02 ȚĂRANI. 


IV. 
Bade Şofroane! 

Mi-ai scris, că Dumitru, ginerile D-tale, vrea să plece la 
America şi m'ai întrebat, că oare bine-ar fi?... 

— Ba!... Să nu-l laşi, pentru lumea asta!... 

Că doar Ameriea-i peste tot locu unde-i bărbat mintea şi-i 
muiere ۰ 

Dumniata, după cât știu eu, ai o stare bunicică, şi n’ai 
copil în vieaţă decât pe Rachila, şi Rachila mare copil decât 
pe Niţu şi Dumitru, ginerile D-tale, îi om zbătător de-ar mânecă 
lumea cu ochii... dar zici că tot nu dă înainte cum ar vrea el, 
că el, vezi Doamne, ar vrea să 'ntreacă pe toţi fruntașii satului 
în bogăţie şi bunăstare. 

Nu-i vorbă, bună-i râvna lui Dumitru de-a se vedea om la 
toartă. Dar {ine minte, bade Șofroane, că lăcomia prea mare îi 
ispita diavolului, pentrucă cine vrea sajungă prea aproape de 
soare iși pierde vederea de lumina lui şi-şi pârjoleşte aripile ca 
fluturul care sboară în jurul lămpii fiindeă sporul nu se face 
de-avalma, ci pe încetul cu răbdare şi cu rânduială, că ۳ 
lăcomia n'a lăsat-o Dumnezeu ci diavolul. ۲ 

Și-apoi, gândeşti dumniata, că de 50 duce la America va fi mai 
bine ?... Doamne fereşte!... D-ta zici că bani n'ai să-i dai de drum. 
Apoi dacă n'ai bani îi fi silit să vinzi o fășie de moşie, ori să te 
bagi dator la bancă şi să-i faci rost de bani. 

Vezi, bade Şofroane, asta ar fi àl dintâi paş făcut spre rău, 
că, pentro cioară de pe gard, laşi să-ţi fugă găina din mână. 

Și dacă pleacă, până acolo prăpădeşte banii pe cari-'i dai, 
apoi dacă ajunge omu acolo şi dă Dumnezeu să capete de lucru 
— că nu toţi capătă de lucru cum ajung, -— el trebue, bietu, să-şi 
sare inima ani de zile între străini... Pentrucă, să facem puţină 
socoteală: acasă, dacă pleacă Dumitru, va lipsi un om harnic dela 
coarnele plugului, aşă că moșia va începe a înţeleni şi plugu a 
rugini, că doar D-ta ești om bătrân şi numai ești bun de ro- 
botă, apoi el va trebui să trimeată câte ceva Rachili de traiu, 
că Niţu încă nu-i om copt ca să tiie casa, apoi va trebui să 
strângă bani ca să plătească detoria care-o faceţi cu plecarea, va 
mai trebui să-și strângă bani de drum ca să poată vini îndărăt, 
şi numai după aceea să vadă omul de mai poate face și ceva 
bani să-i rămâie la şerpar. 

Apoi, atâta bănet nici la America nu se poate face aşa iute!... 

Că se poate întâmplă, Doamne fereşte, să nu capete de 
lucru vro lună-două, se mai poate întâmplă să se bolnăvească, că 
doară omul nu ştie de pe azi pe mâne ce i-se poate întâmplă, 
da... trebue să mai socotim şi câtă jale s'ar vâri în inima lui Du- 
mitru şi a Rachilii, cari până acuma au trăit bine, despărțindu-se 
unul de altul, pe ştie Dumnezeu, câtă vreme. 

Si-apoi gândeşti D-ta că Angleuşu dă banii pe nimica ori 
te imbie aşă numai de flori de măr? Nu, bade Şofroane!... Vai 
de zilele omului care va apucă-să lucre intr'o fabrică de fier, că 
la ăla ia luat D-zeu mila, că el în tot minutul poate fi mort, 
şi, dacă moare, Angleușu nare milă, — el șterge un număruş 
de pe tabla unde-s însemnați lucrătorii și atâta-i tot, iar pe ăl 
mort îl îngroapă, fără pic de lacrimă la copârşeul lui. 

Luaţi-vă dară gândul dela America, bade Şofroane, şi faceţi 
ca să vie America la D-Voastră că şi asta se poate. 

Şi iată cum: 

Ascultaţi de povețele ce vi-le dau de-o vreme 'ncoace unii 
domni dela Asociaţiunea din Sibiiu, că ei vă vreau binele, dară 
nu numai sû ascultati ci să şi faceți dupdăcum vă povățuiesc ei. 

Îngrădește-ţi grădina cu gard viu, prăseşte-ţi un număr de 
stupi, umple grădina cu pomi roditori şi cu legumi de tot felul, 
Ineră-ţi moșioara după povaţa lor cu maşini de cari au ieşit acum, 
nu da banul din mână pe toate nimicurile, iar Hachilii să nu-i 
lipsească războiul din casă, şi fusul din mână să nu-i cadă, și 
dacă ai vie caută de-o înoieşte cu viţă americană și lucro cu 
socoteală, c'apoi ii vedeă D-ta în câţiva aui cum dă Dumnezeu 
sporul. 

Niţu ştie carte şi, după cum văd din scrisoare, ştie incă bine 
ceti şi scrie; apoi bine, când vine la Sibiiu să dea pe la mine 
ca să-i cumpăr cărţi cari vorbesc de rostul gospodăriei, că ele 
invaţă pe om despre toate treburile câmpului şi ale casei ţără- 
vești şi, în loc să umble sara în şezători şi să se bată cu ficiorii, 
mai bine să steă acasă și să vă cetească din acele cărţi, căci ele 
mult bine vă poltesc, că doar numai pentru binele sătenilor is 
facute. Cere la Asociaţiune să-ţi trimeată regulat foaia asta şi 
pune pe Niţu să ti-o cetească în toată săptămâna, şi faceţi după 
cum vă învaţă eu, că şi ea mult bine vă pofteşte; — că doar” ea-i foaia 
D-Voastre! Şi, dacă veţi ascultă de ea, in câţiva ani J:dovu se 
va mută cu crâşma dın sat, primăvara şi vara vei auzi bâzâit 
de albine în grădină, iarna نا‎ indulci inima cu miere, buţile îţi 

vor fi pline cu vin, în pod vor fi spânzurate două-trei slănini, 
hambaru plin de grâu, coșeru plin de cucuruz, în grajd nu-ţi vor 
incăpeă viţeii cor fi prea multe vite mari şi grase şi curtea te 
va asurzi de larma galiţelor! Şi atunci, când ti-i gândi la America, 
o să te umfle râsul... 

Va răsări atunci alt soare pe cerul vieţii noastre... Miri- 
ştea ne va suride scăldată 'n unde argintii de roauă, paiul se 
va încovoiă sub greutatea spicului şi ori în care parte vom în- 
toarce capul vom da de noui nădejdi de belșug şi-o dragoste 
de vieaţă și de muncă va străbate în toate vinele noastre, căci 
în capul nostru va luc mintea, şi ea, ca un strălucitor luceafăr, 
ne va conduce pe cărările vieţii... Atunci va fi bine, va fi în- 
destulire şi mulţămire, va fi, ceeace ne inchipuim noi acum, C'ar 
putea fi în America... 

Fiţi dar întregi la minte şi ascultați de cei ce vă vreau bi- 
nele, că numai aşă se va schimbă răul în bine! 

Şi, mai zic odată, nu numai să ascultați ci să şi lucraţi, 
să și faceţi după cum spune povaţa cărturarilor cari, numai de 
dragul şi spre binele D-Voastre, sabat pe la sate să vă dea 
poveţe. 

Acum sănătate bună, bade Şofroane, până 'n săptămâna 
viitoare, când ţi-oi scrie iară. 

Delasâutioana. 


LIPSA DE NUTREȚ PE SAMA VITELOR. 


Anul acesta fiind secetos, lipsa de nutreţ pentru vite se simte 
mai mult sau mai puţin pretutindeni în țară. Fân s'a făcut puţin, 
otavă în multe părţi nu s'a făcut de loc şi nici plantele de nu- 
trej sămânate ca: trifoiul, luferna, măzerichea şi altele, nu au prea 
izbutit. Napii de nutreţ, cartofii ş. a. se cultivă numai în prea 
puţine locuri, aşa că ei, şi dacă au izbutit ici-coleă, nu pot să 
acopere în măsură mai însemnată lipsa altor nutreţuri. 

Prin urmare în acest an pasele şi pleava de grâu, orz, ovăs, 
meiu, cucuruz ş. a. vor aveă un preţ mult mai mare ca hrană 
pentru vite. 

Preţioase sunt täráfele de grâu, cucuruz ş. a. spicoase, cum 
şi turtele ce rămân din fabricarea uleiului de sâmburi de bostan, 
de in, de rapiță ş§. a. 

Bune servicii vor face vrejii de fasole și mazere, cum şi 
frunearele de ulm, plop, frăgar, stejar, carpen şi teiu, 

Fiind grajdul călduros, aşternutul bun şi vitele bine ţeselate 
se poate cruţă mult nutreţ și, în ani ca şi acesta, trebue să cruțăm 
mai mult ca altădată. 

Vitele de muncă şi vacile cu lapte le vom hrăni mai bine 
decât altele. Fânul, ca cel mai preţios nutreţ, il vom da anima- 
lelor mai ales când le punem la muncă. In lipsa ovăsului cucu- 
ruzul face bune servicii ca urluială. Cartofii sunt mai buni terţi, 
Napii se dau în stare crudă, tăiați. 

Paiele de orice fel sunt mai bune tăiate sau tocate cu ma- 
şina şi mărunţite ca pleava, apoi stropite cu apă sărată. 

Turtele se mărunţesc făcându-se din ele un borhot gros; 
dar se poate face din ele şi o zamă mai subţire cu care să se 
stropească paiele şi cocenii tăiaţi mărunt. 

Napii e bine să fie tăiaţi cu maşina, şi să se amestece cu 
paie şi coceni tocaţi. 

Trecerea dela un fel de nutreţ la altul trebue făcută treptat 
şi nu dintr'odată, pentrucă altfel li se poate face rău vitelor. 

O maşină de tăiat nutreţ poate face servicii foarte pretioase 
în orice timp; în anii lipsiţi, cum e anul de faţă, ea e neapărat 
trecuincioasă şi ar trebui agonisită de cătră mai mulţi vecini, 
prin ۰ Săteanul, 


IERNAREA STUPILOR. 


Pregătirea stupilor pentru iernat nu mai trebue amânată. 

Dacă e ca stupii să ierneze aievea bine, trebue implinite 
cerințele ce urmează: 

1.  Coşniţa să fie călduroasă. 


2. Stupul să aibă miere îndeajuns. 

3. Să fie bogat în albine şi 

4. Să fie înzestrat cu matcă tinără. 

5. Stupina să fie întocmită cum trebue. 

6. Albinele să aibă aer deajuns. 

7. Să fie scutite de șoareci şi 

8. Să aibă linişte. 

9. Să nu fie iîmpiedecate de a zbură, dacă e timp frumos, 


nici în Noemvrie și nici cu începerea lui Decemvrie, iar fiind mai 
multe zile frumoase chiar şi în lanuarie şi cu atât mai vârtos in 
Februarie, să se pună paie in jurul stupinei, slobozind albinele 
la zborul de curăţire. 

Rămâne să amintim, că despărțământul din sus şi de după 
fereastră a coșniţei mobile trebue umplut cu paie, hârtie, spetează 
de scânduri şi a. m, d. Urdinișul nu se închide de tot, spre a 
nu pricinui înăduşirea albinelor. 

Pentruca albinele să aibă căldură cât mai multă, coșniţele 
de nuiele se vor îmbrăcă cu sucituri de paie, de sus până jos. 

Contra şoarecilor la cosniţele de nuiele, pe lângă cenuşe, 
se vor aplică fructele ghimpoase ale unui scăete ce sămăna cu 
ale buruienii ciuma-fetei numită și turbare. Aceste fructe se pun 
unul lângă altul în jurul fiecărei coșniţe, aşezând unul cu coada 
înainte şi în urdiniş. ۱ 

Mâţele (pisicile) neliniştesc stupii. Nu trebue deci lăsate să 
umble prin stupină. Razele soarelui să nu ajungă la coşniţe, de 
când cu înăsprirea gerului. 

lernatul stupilor în pivnițe, unde sunt şi lucruri de mân- 
care, în cămări, poduri ş. a., unde albinele adese-ori se nelini- 
ştesc, este un obiceiu vrednice de osândit. Stuparul. 


CULEGEREA LEGUMILOR, ȘI PASTRAREA LOR. 


Timpul culesului legumelor e de mare însemnătate, căci 
multe legumi numai culese la timp, au gust bun şi se pot păstră 
mai îndelungat. 

Legumile întrebuințate în stare crudă, ca: ridichi, mazăre, 
ş. a., să se culeagă înainte de întrebuințare, căci sunt cu mult 
mai gustoase; pe când sălata e bine să o ţinem înainte de în- 
trebuințare, puţin în pivniţă. Vara culegem legumele dimineaţa 
pe răcoare, căci dacă le culegem în căldură, se veştejesc curând 
și nu sunt gustoase. Legumele de iarnă: ca verzele, se culeg pe 
timp uscat. Culesul se începe cu sfeclele și pătrânjeii. Rădăci- 
noasele, cari le ducem la piaţă, le lăsăm cu frunze cu tot; căci 
aşa arată mai mult. 

Mai bine se păstrează legumele în pivniţă şi în cămară; 
iar dacă nu avem de aceste, le putem pune şi in liber în pă- 
mânt. 

In pivniță sau cămară se păstrează aşa: punem jos năsip 
uscat de grosimea unui deget, punem apoi pe rând legumi ră- 
dăcinoase, cu rădăcinele în jos şi cu partea mai groasă în sus. 
La morcovi şi păstărnac tăiem frunzele; la pătrânje! şi ţeler lăsăm 
pe cele din mijloc; iar la sfecle rupem frunzele sucindu le. Peste 

stratul de legumi putem pune dacă e de lipsă iar un strat de 
năsip şi apoi iar un rând de legumi, şi tot aşa, până la înălțime 
de un metru și jumătate. 

In liber se pun legumele aşă: căutăm un loc mai înalt, 
aşternem o pătură de paie de grosimea unei palme, punem apoi 
legumele grămadă, peste cari punem paie și apoi pământ de o 
palmă de gros. In câteva locuri punem deasupra câte un mă- 
nunchiu de paie, care să fie cu un capăt in atigere cu legumele 
și cu celalalt afară; ca aşa prin mănunchiul de paie, să se con- 


ducă aburii ce se desvoaltă din legume. 


punem tulei, ca să nu îngheţe. 


Deasupra ridicăturei 
Iuliu Vuia. 


DIN POPOR, 


Cât e fara ungurească 

Nu e floare pământească 

Ca fetița românească. 

Ba-i ’nãltu{ã, mlădioară, 

Ca o verde trestioară; 

Şi-i frumoasă, vorbitoare, 
Şi de suflet iubitoare. 

Când văd sinu-i rotunjor, 
M'ajunge focu de dor; 
Când văd pãru-i de mătasă, 
Cumplit doru-i mă apasă; 
Când văd faţa-i rumeoară, 
Dorul aprig mă omoară; 
lar când trece şi zimbește 
Câmpu ’n faţă-i înflorește; 
Și când ea se prinde ’n joc, 
Să tot leagănă cu foc 

Și "n feciori aruncă foc. 


Spune mândră : و‎ mergi, nu mergi? 
Din două-una să-ţi alegi!“ 
Spune mândră: „vrei, nu vrei ? 
Că coleă mă roagă trei!“ 

Aida mândră să fugim 
Unde-om puted să trăim, 

Că satul ni-s'a mărit 

Și nu mai e de trăit. 


Unde sunt cu trei, cu doi, 
Vorba le e tot de noi. 
Viuă, mândră, mai curând, 
Că, de nu, te las plângând 
Şi mă duc peste Muscel, 
Unde n'am dușmani de fel. 


Ah! fetiţă fetișoară! 

Crește, fă-te mărişoară. 

Să trăim cât avem vieaţă 
Cu iubire și dulceaţă; 

Să trăim cât a vrea sfântul, 
Să ne despartă mormântul. 


Insură-m'aş, însură; 

Nu știu soacra ce mi-a da? 
Coşarca cu fusele, 

Coștreţul cu mâţile ? 

Insură-m'aș, insură ; 

Nu ştiu ce fat'-aş luă? 

Să fie de om bogat, 

Rău mi teamă de-un păcat. 
Ea mi-a cere lumea toată, 
Far’ a se gândi la plată; 
Şi mi-a cere piei de zmeu, 
Să ’ncal{e piciorul său. 

Că de capră „Să trăieşti că ţi se şede, 

Lesne creapă, Ca la rât cu iarbă verde, 

Şi de tap Ca la munte cu oi multe. 

Îi sar în cap; , 1 ۱ 

Tar dë oaie Lelită cu ochii verzi ۱ 

Se despoaie. Tătă noaptea te visezi. 
Aş lvă-o din Bârgău Tu te duci, bade, te duci 
Mă tem c'a fi lucru rău. Cu struţi verde de bulbuci; 3 
Oi luă-o sărmăncută, Şi ieu, mândruluţ, rămâi 
Care poartă opincuță Cu struţ verde de ۵,۸ 
Și cămașă cu altiță Cu cine să mă mângăi? 
Și pe șolduri o cătrinţă. „Mângăiete, mândră, bine, 

„Că mai sunt voinici ca mine! 
Frunză verdi di pă dos Fie voinici pe câţi fragi, 
Tu te duci bădiţă 'n jos. Dacă mnie nu mi-s dragi. 
Frunză verdi di pă faţă, Fie cât frunzuca 'n gie (vie), 
Da cu dorul tău ce oi face? Dacă nu-ţi samănă 80+ 
Face-i mândrulucă bine: Hirişi+ şi de omenie. 
Li sămănă pe livezi 
Şi s'or face mere verzi; Frunză verde de cicoare, 
Şi li pune `n sân la tine, Doru-mi de şezătoare. 
Şî ţi-a trea (trece) de dor de mine.  Doru-mi şi nice prea, 
Şi li pune ’n sânul tău Dacă nu-i iubita mea, 
Şi ţi-a trea de dorul meu. Care m'am iubit cu ea. 
ŞTIRI. 


Prelegeri în Bungard. Desp. „Sibiiu“ al „Asociațiunii® a ţinut 


Duminecă in 20 Oct. a.c. prelegeri poporale în comuna Bungard, = 


sub prezidiul dlui director Dr. Miron E. Cristea şi in prezența 
membrilor din comitetul despărțământului. Corul clericilor din Si- 
biiu a cântat la sf. liturghie, iar dl Dr. Cristea a vorbit popo- 
rului despre urmările rele ale beuturii, ale pizmei şi altor pa 

timi rele. D] conducător al şcoalei de economie de curând înfi- 
intat de consistorul din Sibiiu, drept şcoală de praxă pentru. 
elevii seminariali şi în deosebi pentru tineri ţărani, din cari an 
de an are să desăvârşească câte 6, — dl conducător Cosciue — 
ca agronom specialist. — a vorbit poporului despre legumării, care. 


1 strut = buchet. ? flori galbine de munte. 3 floare albastră, roşie şi albă 
dela munte. * Hiriși = frumos, chipeș. 

este ocupaţiune principală a Bungărzenilor, Totodată s'au ţinut 
prelegeri cu schiopticonul „Din vieaja lui lisus“. Pe urmă s'au 
distribuit poporului un număr mai mare de cărţi economice și 
morale. 


0 
Atelierul de odăjdii bisericeşti din Blaj. De câţiva ani deja 
— serie „Unirea“ — s'a înfiinţat în Blaj, la Internatul de fetiţe, 


un atelier pentru odăjdii bisericeşti. Se lucrează aici tot felul de 
odăjdii, numai din materie trainică, întru toate după prescrisele 
ritului răsăritean şi în prețul cheltuielilor.... Aceste odăjdii sunt 
cu cel puţin a patra parte din preţ mai ieftine decât cele cum- 
părate dela alte firme. Ajunge dacă se scrie o carte poştală cu 
5 fil. la adresa „Internatului de fetițe“ în Blaj (Balăzsfalva) s'au 
la adresa dlui Dr. Victor Macaveiu, profesor de teologie acolo. 
Tot prin mijlocirea Internatului de fetiţe se pot comandă şi po- 
tire, discuri, lingurite, prapori, cărţi bisericeşti, ete. 
Recomandăm celor interesaţi sprijinirea acestei înnoiri bune 


şi folositoare. 
[+] 


۱ Reuniunea femeilor române din Mediaş și jur a prezentat 
adunării generale din 1 Sept: a. c. raport despre starea mate- 
rială a ei, conform căruia averea reuniunii face K 26,117. 
l o 

Expozitia de vite din Sdcădate. Reuniunea de agricultură din 
Sibiiu a ţinut Duminecă in 20 Oct. a. c. a 17-a expoziţie de vite 
in Săcădate. Comitetul reuniunii a fost reprezentat prin domnii: 
Romul Simu, Victor Tordăşianu şi Teodor Andreiu; iar comitatul 
prin domnii, Graef pretor şi Dr. Zickeli veterinar, ambii în No- 
crichiu. Comitetul a fost primit la intrarea în hotarul comunei 
„de o ceată mândră de tineri călăreţi, la întrarea in comună de 
primăria comunală iar în mijlocul comunei de părintele C. Prie 
şi mulțime de popor. 

Au fost expuse vite din Săcădute, Brad, Avrig, Nucet, Glâm- 
hoaca şi Cornățel. Juriul s'a constituit definitiv, alegându-se pre- 
zident dl R. Simu, iar secretar di V. 'Tordăşianu. După exami- 
narea vitelor şi compunerea listei premiaţilor, prezidentul a ţinut 
o cuvântare despre folosul expozițiilor şi al vitelor de soiu ales, di 
T. Andreiu despre îngrijirea vitelor. Au fost distribuite 12 premii 
de câte 10, 8 5 şi 4 cor. pentru vaci de 3—8 ani, 13 premii 
de câte 10, 6, 5 şi 4 cor. pentru juninci de 1—3 ani, 4 premii 
de câte 5 şi 4 cor. pentru viţele de '/, de an până la 1 an, şi 7 

premii de câte 10, 8, 6 și 5 cor. pentru oi, în total 36 premii in 
suma de K 200—. Cu această ocazie s'au distribuit și cărţi. 

După încheierea expoziţiei, pe la 4 ore d. a., sa dat un 
prânz pentru oaspeţi în casele dlui notar Simion Grădinar, unde 
sau discutat multe lucruri bune şi folositoare: despre agricul- 
tură, meserii, reuniuni ș. a. In Săcădate se află o bancă cu nu- 
mele „Plugarul“ ; ar fi insă de dorit să se înfiinţeze şi alte in- 
soţiri, s. e. de consum, de valorizare, de femei ş. a. 

De altfel sunt multe lucruri bune in Săcădate; numai pacea 
lipseşte deocamdată dintre fruntași, şi aceasta trebue restabilită 
in interesul inaintării locuitorilor, a comunei, bisericei și şcoalei. 

۱ e 

Reprezentanţii fondurilor grănițăreşti din Năsăud au tinut o 
adunare generală in 17 Oct. a. e. Intre altele s'a hotărit să se 
ceară întregire de salare pe sama profesorilor, pe baza regula- 
mentului dat în Noemvrie 1906 de ministerul instrucţiunii, până 
lu suma salarelor ce le dă statul. — Nu s'au încuviinţat deo- 
camdată cererile învăţătorilor dela școalele elementare pentru 
a li-se normă salarul pe baza art, de lege 27 din 1907; s'au în- 
cuviinţat însă cererile lor. pentru cuincuenale. — Reducerea ve- 
nitelor fondului grăniţărese este cauza că de un deceniu încoace 
socotelile s'au încheiat cu deficit în fiecare an. Astfel se reclamă ۰ 
— spune „Rev. Bistriţei“ — cea mai mare economie o serie de ani 
pentru a se puteă ecuilibră budgetul. 

o نج‎ 

Sinodul de toamnă al districtului protopopesc gr. cat. Ludoş, 
ținut în 10 Oct. a. e. în Dateș, a decis între altele să se facă 
reprezentaţiuae cătră capul Arhidiecezei și Consistorul din Blaj 
ca să convoace cât mai îngrabă un congres provincial al întregei 
mitropolii în cauza școalelor. 

@ 

Sărbarea Sf. Sofii. In 20 Oct. a. c. şcoalele române din 
Braşov au ţinut serbarea Sf. Sofii, patroana acelor şcoale. S'a 
făcut sfinţirea apei, a cântat corul' studenţilor sub conducerea 
d-lui G. Dima și d-l catehet al gimnaziului, N. Stinghe a rostit 7 
un discurs ocazional asupra temei: „Religiunea şi importanța ۰ 

Emigrarea în America. In săptămâna trecută au emigrat 
dela noi în total 2,627 persoane şi anume: 1547 Slovaci, 378 
Croaţi 276 Nemţi, 254 Maghiari şi 172 Români. 

